धारण करै जगत के, जनके, तकरे धर्म कहल जाइ छै।
 जनहित धर्म, अधर्म अहित जन, धर्म पाप बूझल जाइ छै। ।
 नें राजा-राज, नें जाति-पात, नें धनिक-गरीबक वर्ग विभेद।
 तकरे आदिम साम्यवाद, सतयुग के स्वर्णिम नाम कहै छै। ।
 धनुर्यज्ञ मे धनुर्भंग जे केलैन, तिनके राम कहै छै।
 लंकागढ़ पर चढि़ जे गर्जल, तिनके सब हनुमान कहै छै। ।
 कुरूक्षेत्र के रणस्थली मे ज्ञान-मंत्र देलक से गीता।
 'फाटू धरती पर जाइÓ कहि रानी पद त्यागल से सीता। ।
 सीता वनवासक अपराधे वान्हल चारू भाइ राम के।
 वीर शिरोमणि तै दुनू बालक के, लव-कुश नाम कहै छै।
 जाति-पातिके , उँच नीच के माध्यम पथ समेटि जे चलला।
 'धम्मं, बुद्घं, संघं शरणं गच्छामिÓ के बुद्घ कहै छै। ।
 नें राजा नें राज रहल, से कहने माता-पिता जहले मे।
 गर्भ, जन्म जहले मे जिनकर, तिनके सब श्रीकृष्ण कहै छै। ।
 सूई भरे उँट निकलतै तैयो धनिक ने स्वग-द्वारि मे।
 कहइत-कहइत सूली चढ़ला, तिनके ईश-मसीह कहै छै। ।
 एक्को पाइ सूदि जे लेतै, से नैं मुसलमान भ सक ते।
 कहने मक्का भले छोड़लनि, रसूल मुहम्मद लोक कहै छै। ।
 धीपस बालु कर्बला मे, जे बीर बहत्तरि नैं झुकला।
 तैं 'चालीस शहीदÓ सभक अगुआ के हुसैन इमाम कहै छै। ।
 मजहब,जाति, अछूत-छूत, पूजा-नमाज के कात हटा।
 सब मानव के एक बुझय जे, तकरे संत कबीर कहै छै। ।
 जे कमैत से खैत, जे करत काज से करत राज।
 'दुनिया कें मजदूर एक होÓ उदघोषक के माक्र्स कहै छै। ।
 अस्त्र-शस्त्र कें त्यागि पकड़लनि, सत्य, अहिंसा के हथियार।
 स्वातंत्र्य समर कें सेनापति, गाँधी के अमर शहीद कहै छै। ।
 नोटः पहिल खेप मे केवल फकरा दय रहल छी, सौ मे एक कम। एहि कमी के जल्दीये पूरा कएल जाएत आओर समय-समय पर एकर प्रासंगिकता के सेहो फरिछाओल जाएत।
 नोटः पहिल खेप मे केवल फकरा दय रहल छी, सौ मे एक कम। एहि कमी के जल्दीये पूरा कएल जाएत आओर समय-समय पर एकर प्रासंगिकता के सेहो फरिछाओल जाएत।
 प्रस्तुतकर्ता सुभाष चन्द्र पर शुक्रवार, जुलाई 17, 2009 10 टिप्पणियांः
सदस्यता लें संदेश (Atom)